தோரா ஆல்ட்பீர்

தோரா ஆல்ட்பீர் (Dora Altbir) சிலி நாட்டைச் சேர்ந்த ஓர் இயற்பியலாளர் ஆவார். 1961 ஆம் ஆண்டு பிப்ரவரி மாதம் 21 ஆம் தேதியன்று இவர் பிறந்தார்.  மீநுண் அறிவியல், மீநுண் தொழில்நுட்பம் ஆகிய துறைகளில் இவர் நிபுணத்துவம் பெற்றுள்ளார். காந்த மீநுண் கட்டமைப்புகளின் தத்துவார்த்த ஆய்வில் இவர் செய்த பணிக்காக 2019 ஆம் ஆண்டில் இவருக்கு தேசிய துல்லிய  அறிவியல் பரிசு (சிலி) வழங்கப்பட்டது. தற்போது இவர் சிலியின் சாண்டியாகோ பல்கலைக்கழகத்தில் பேராசிரியராக உள்ளார். 

ஆல்ட்பீர் மீநுண் அறிவியல் மற்றும் மீநுண் தொழில்நுட்ப வளர்ச்சி மையத்தின் இயக்குநராகவும், சிலியின் அறிவியல் மற்றும் தொழில்நுட்ப ஆராய்ச்சி இயக்குநரகத்தில் இயக்குநராகவும் உள்ளார். சிலி அறிவியல் அகாடமியின் தொடர்பு உறுப்பினராகவும் உள்ளார்.

மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:சிலி பெண் அறிவியலாளர்கள்
பகுப்பு:இயற்பியலாளர்கள்